Povzetek revizijskega poročila Pravilnost poslovanja politične stranke Lista Aleša Bržana v letu 2019

Računsko sodišče je izvedlo revizijo pravilnosti poslovanja politične stranke Lista Aleša Bržana v letu 2019.

**Cilj revizije** je bil izrek mnenja o pravilnosti poslovanja politične stranke Lista Aleša Bržana v letu 2019. Računsko sodišče je preverjalo skladnost poslovanja politične stranke Lista Aleša Bržana z Zakonom o političnih strankah in Zakonom o volilni in referendumski kampanji.

Računsko sodišče je o pravilnosti poslovanja politične stranke Lista Aleša Bržana v letu 2019 izreklomnenje s pridržkom,ker prispevka lokalne skupnosti, ki ga je pridobila v nasprotju z Zakonom o političnih strankah, ni nakazala v humanitarne namene.

Računsko sodišče ni zahtevalo predložitve odzivnega poročila, ker je politična stranka Lista Aleša Bržana že med revizijskim postopkom izvedla ustrezne popravljalne ukrepe, saj je skupni znesek denarnih prispevkov, ki jih je prejela v nasprotju z Zakonom o političnih strankah, nakazala v humanitarne namene in podpisala pogodbo za najem poslovnega prostora.

Ljubljana, 25. marca 2021